Univerzita Pavla Jozefa Šafárika v Košiciach

PRÁVNICKÁ FAKULTA

Materiál na rokovanie V Košiciach dňa 28. mája 2018

Kolégia dekanky č. j.: PRA000877/2018 – 103904

UPJŠ Právnickej fakulty

v Košiciach

konané dňa 12. júna 2018

##### VYHODNOTENIE ZAHRANIČNÝCH VZŤAHOV

###  UPJŠ PRÁVNICKEJ FAKULTY V KOŠICIACH ZA ROK 2017

Predkladá: Návrh na rozhodnutie:

**doc. JUDr. Regina HUČKOVÁ, PhD.** Kolégium dekankyberie
na vedomie predložený materiál:

prodekanka pre zahraničné vzťahy a) ~~s pripomienkami~~

a informačné technológie b) bez pripomienok

**ÚVOD**

Medzinárodné vzťahy UPJŠ - Právnickej fakulty v Košiciach predstavujú neoddeliteľnú súčasť života fakulty. Rozvíjajú sa a menia na základe aktuálnych potrieb fakulty a realizujú sa na základe dohôd o vzájomnej spolupráci s niektorými zahraničnými právnickými fakultami, na základe rôznych medzinárodných vzdelávacích (mobilitných) a vedeckovýskumných programov, napr. Erasmus+ a pod., na základe konkrétnych ponúk vládnych i nevládnych organizácií, ako aj na základe priamych neformálnych kontaktov katedier, resp. členov katedier so zahraničnými kolegami.

Rozvoju medzinárodných vzťahov na fakulte v predchádzajúcich akademických rokoch bola a neustále je venovaná dostatočná pozornosť, najmä čo sa týka prehĺbovania a rozširovania už existujúcich kontaktov s akademickými inštitúciami v zahraničí na zmluvnom základe, ako aj otvárania sa novým možnostiam medzinárodnej spolupráce a získavania nových zmluvných partnerov.

Vzájomná spolupráca s právnickými fakultami v zahraničí sa realizovala v rámci pedagogickej a vedeckovýskumnej oblasti a to na základe osobných kontaktov a na úrovni jednotlivých katedier, resp. ústavov fakulty nasledovne:

1. nadväzovaním nových kontaktov,
2. realizáciou prevažne krátkodobých študijných pobytov učiteľov, interných doktorandov a študentov fakulty v zahraničí,
3. účasťou, väčšinou aktívnou účasťou na rôznych medzinárodných vedeckých podujatiach (konferenciách, seminároch, workshopoch, kolokviách)
4. pracovnými, resp. prednáškovými pobytmi zahraničných hostí na fakulte.

 Vo Vyhodnotení zahraničných vzťahov UPJŠ Právnickej fakulty v Košiciach (ďalej „PrávF“) za rok 2017 sú uvedené nasledovné kapitoly:

1. Členstvá zamestnancov PrávF v medzinárodných organizáciách, orgánoch a združeniach
2. Medzinárodná spolupráca na základe zmlúv

2.1 Medzinárodná spolupráca na základe zmlúv

* 1. Medzinárodná vedecko-výskumná spolupráca v rámci projektov
1. Medzinárodné aktivity PrávF v oblasti vzdelávania

3.1Medzinárodné mobility

3.1.1 Mobility študentov PrávF za účelom štúdia na zahraničných univerzitách a výkonu stáže v zahraničných „podnikoch“ (odchádzajúci/outgoing)

3.1.2 Mobility zahraničných študentov na PrávF za účelom štúdia a stáží (prichádzajúci/incoming)

3.1.3 Mobilita učiteľov PrávF za účelom výučby na zahraničných univerzitách a mobilita zamestnancov za účelom školenia (učitelia, výskumní pracovníci, nepedagogickí – administratívni zamestnanci)

3.1.4 Organizačné zabezpečenie mobilít zahraničných študentov UPJŠ v rámci programu Erasmus+

3.1.5 Zabezpečenie výučby prijatých zahraničných študentov v rámci programu Erasmus+ v roku 2017

3.1.6 Mobility zahraničných učiteľov na PrávF za účelom výučby v rámci programu Erasmus+

3.1.7 Iné medzinárodné vzdelávacie programy (okrem Erasmus+ a NŠP)

3.2 Spoločné študijné programy a dvojité diplomy

3.3 Mobility „Free Mover“

1. Ďalšie medzinárodné aktivity PrávF

4.1 Zahraniční študenti na PrávF – samoplatcovia

4.2 Účasť študentov PrávF na medzinárodných súťažiach a podujatiach

4.3 Medzinárodné podujatia organizované na PrávF

4.4 Prijatí hostia na PrávF zo zahraničia

4.5 Zahraničné pracovné cesty zamestnancov PrávF

4.6 Uznanie v zahraničí – pozvané zahraničné prednášky

1. Internacionalizácia PrávF doma
2. Propagácia PrávF na medzinárodných podujatiach
3. Finančné zabezpečenie zahraničných ciest v roku 2017
4. Záverečné hodnotenie zahraničných vzťahov PrávF

**1 Členstvá zamestnancov PrávF v medzinárodných organizáciách, orgánoch a združeniach**

Nové členstvá pribudli u 5 učiteľov fakulty – prof. Babčáka; prof. Bröstla; doc. Hučkovej; doc. Krunkovej; JUDr. Čuroša. Členstvá u ďalších uvedených učiteľov fakulty sú bez zmeny.

Ukončené členstvá v roku 2017 sú evidované u dvoch učiteľov fakulty:

prof. Babčák:

1. člen redakčnej rady časopisu Humanum. Międzynarodowe Studia Spoleczno-Humanistyczne, Warszawa;
2. člen redakčnej rady časopisu „Ethne. Międzynarodowe Studia Spoleczno-Humanistyczne”, Wyższa Szkoła Stosunków Międzynarodowych i Komunikacji, Chełm;

prof. Bröstl:

1. člen redakčnej rady časopisu „Archiv für Rechts- und Sozialphilosophie“, Stuttgart.

Ostatné členstvá jednotlivcov – učiteľov právnickej fakulty zostali zachované aj v roku 2017.

V ďalšej časti uvádzame kompletný zoznam členov jednotlivých katedier právnickej fakulty, ktorí svojou členskou účasťou aj v roku 2017 participovali v medzinárodných orgánoch a organizáciách, čím prispeli k šíreniu dobrého mena tunajšej fakulty a Univerzity P. J. Šafárika v Košiciach doma aj v zahraničí:

1. **prof. h.c. prof. JUDr. Vladimír Babčák, CSc.**
2. člen spoločnosti „Centrum Informacji i Organizacji Badaň Finansów Publicznych i Prawa Podatkowego Krajów Europy Šrodkowej i Wschodniej“ so sídlom na Wydziale Prawa Uniwersystetu v Bialystoku (od roku 2002);
3. člen Vedeckej rady spoločnosti „Centrum Informacji i Organizacji Badaň Finansów Publicznych i Prawa Podatkowego Krajów Europy Šrodkowej i Wschodniej“ so sídlom na Wydziale Prawa Uniwersystetu v Bialystoku (od roku 2002);
4. člen redakčnej rady časopisu "Białostockie Studia Prawnicze";
5. člen redakčnej rady časopisu "Ethne Międzynarodowe Studia z Prawa i Administracji", Wyższa Szkoła Ekonomii i Innowacji, Lublin;
6. člen vedeckej rady každoročne vydávaného časopisu (Ежегодника) „Публичныe финанси i налоговое право“, Воронежский государственный университет, Воронеж;
7. člen redakčnej rady vedeckého časopisu „Rocznik Administracji Publicznej” (YearBook of Public Administration) vydávaného v Instytucie Politologii Uniwersytetu Pedagogicznego im. Komisji Edukacji Narodowej w Krakowie;
8. člen redakčnej rady časopisu Právnické listy na Právnickej fakulte Západočeskej univerzity v Plzni (od roku 2017).

**2. prof. JUDr. Alexander Bröstl, CSc.**

1. predseda Slovenskej sekcie Medzinárodného združenia pre právnu a sociálnu filozofiu (IVR);
2. člen redakčnej rady časopisu „Ratio Juris“, Bologna;
3. člen redakčnej rady Slovenian Law Review (Slovinský právny obzor)
v Ljubljane;
4. člen Medzinárodného  združenia   pre   zákonodárstvo  (IAL - International Association of Legislation) so sídlom v Hamburgu;
5. člen Vedeckej knižnej spoločnosti (Wissenschaftliche Buchgesellschaft) so sídlom v Darmstadte;
6. člen Výboru expertov pre Európsku chartu regionálnych alebo menšinových jazykov pri Rade Európy v Strasbourgu za Slovenskú republiku;
7. člen redakčnej rady Zeszytow naukowych Wyźszej szkoly Humanitas (Wyźsza szkola Humanitas Sosnowiec – od roku 2013);
8. posudzovateľ výskumných projektov Slovinskej výskumnej agentúry v Ljubljane - Reviewer of Research Projects of the Slovenian Research Agency, Ljubljana (od roku 2017)

**3. prof. h. c. doc. JUDr. Mária Bujňáková, CSc.**

1. členka Vedeckej rady Wydzialu prawa i administracji Rzeszowskego universytetuv Rzeszówe (od roku 2003);
2. členka spoločnosti „Centrum informacji i Organizacji Badaň Finansów Publicznych i Prawa podatkowego Krajów europy Šrodkovej i Wschodniej“ so sídlom na Wydziale Prawa Uniwersitetu v Bialystoku;
3. členka redakčnej rady časopisu „Humanum“ International Social and Humanist Studies;
4. členka redakčnej rady časopisu Journal „Studies in Public Law“ Poznaň Poland (od roku 2013)
5. členka redakčnej rady časopisu „Zeszyty Naukowe“ Uniwersytet Rzeszów Seria Prawniczna – Prawo (od roku 2013);

**4. doc. PhDr. Ján Čipkár, PhD.**

1. člen Slovenskej sekcie Medzinárodného združenia pre právnu a sociálnu filozofiu IVR (od roku 1993);

**5. doc. JUDr. Gabriela Dobrovičová, CSc.**

1. členka Slovenskej sekcie Medzinárodného združenia pre právnu a sociálnu filozofiu IVR (od roku 1993);
2. členka Vedeckej rady Wydzialu prawa i administracji Rzeszowskego universytetuv Rzeszówe (od roku 2007);
3. členka Vedeckej rady Právnickej fakulty UP v Olomouci (od roku 2012);
4. členka Vedeckej rady Právnickej fakulty MU v Brne (od roku 2013);
5. členka Scientific Advisory Board „Studies in Public Law“, Faculty of Law and

Administration of the Adam Mickiewicz, University in Poznań;

1. členka Rady naukowej Zesztów Naukowych Universytetu Rzeszowskiego, Seria Prawnicza;
2. členka vedeckej rady časopisu „Research Journal of Bielsko-Biala School of Finance and Law (od októbra 2016);

**6. doc. JUDr. Imrich Kanárik, CSc.**

1. člen Slovenskej sekcie Medzinárodného združenia pre právnu a sociálnu filozofiu IVR (od roku 1993);

**7. prof. JUDr. Ján Mazák, PhD.**

1. člen Európskej spoločnosti verejného práva;
2. člen vedeckého výboru v grantovom projekte FreSsco na Právnickej fakulte v Gente, Belgicko (2014-2017);
3. člen „the Board of Trustees at the ERA (Europäische Rechtsakademie) v Trier na obdobie rokov 2016 – 2019 v Trier (2015 - 2019);

**8. prof. JUDr. Jozef Suchoža, DrSc.**

1. rozhodca Rozhodcovského súdu pri Hospodárskej komore a Agrárnej komore ČR v Prahe;
2. rozhodca Medzinárodného arbitrážneho komerčného súdu pri Obchodnej a priemyselnej komore v Kyjeve;
3. člen Vedeckej rady Fakulty právnickej Západočeskej univerzity v Plzni;
4. člen Ústavnej rady Ústavu štátu a práva Akadémie vied ČR, v.v.i. v Prahe (od roku 2013);
5. člen Komisie pre obhajoby člen Vedeckej rady Ústavu štátu a práva Akadémie vied ČR, v.v.i. v Prahe;
6. člen Redakčnej rady časopisu PRÁVNIK v Prahe;
7. člen Komisie pre obhajoby dizertácií pre vedecký titul „doktor vied“ v odbore Právne vedy Akadémie vied ČR, v.v.i. v Prahe pre funkčné obdobie 2013-2017 *- v našej evidencii ku dňu skončeniu prac.pomeru, t. j. ku dňu 31.12.2017*);

**9. prof. JUDr. Vojtech Tkáč, CSc.**

1. člen Vedeckej rady Európskej asociácie paritárnych organizácií (European Association of Paritarian Institutions – Association Européenne des Institutions paritaires), Brusel;
2. člen Medzinárodnej redakčnej rady odborného časopisu „Fórum sociální práce“, Praha;
3. vedúci tímu Twinningového projektu Podpora sociálneho dialógu /Twinning project „Promoting social dialogue” – SR 12 IB SO 01 – SRB II/. Brusel: Európska komisia, Ministerstvo práce, sociálnych vecí a rodiny Slovenskej republiky *(v našej evidencii ku dňu skončeniu prac.pomeru, t. j. ku dňu 30.04.2017*);

**10. prof. JUDr. Peter Vojčík, CSc.**

1. člen Medzinárodného združenia pre ochranu priemyselného vlastníctva (AIPPI);

**11. doc. JUDr. Vladimír Vrana, PhD.**

1. člen Společnosti pro cirkevní právo so sídlom v Prahe (od roku 1994);

**12. doc. JUDr. Ladislav Orosz, CSc.**

1. člen Oborovej rady doktorského študijného programu „Teoretické právne vedy“ Právnickej fakulty Palackého univerzity v Olomouci;
2. člen redakčnej rady „Studia wyborcze“ (Wydzial Prava i Administrciji Uniwesitetu Lódzkiego, Lodž, Poľská republika),
3. člen redakčnej rady Zeszytow naukowych Wyźszej szkoly Humanitas (Wyźsza szkola Humanitas Sosnowiec, Poľská republika);
4. člen redakčnej rady časopisu Państwo i prawo, Poľská republika (od roku 2016);

**13. doc. JUDr. Erik Štenpien, PhD.**

1. člen medzinárodnej redakčnej rady časopisu „Jogtörténeti szemle“ vydávaného Maďarskou akadémiou vied v spolupráci s právnickými fakultami v Maďarsku;

**14. JUDr. JCLic. Tomáš Majerčák, PhD.**

1. člen Vedeckej rady „Kwartalnika Przeglad Prawa Konstytucyjnego“ (2011-2015);

**15. prof. JUDr. Ján Husár, CSc.**

1. rozhodca Rozhodcovského súdu pri Hospodárskej komore a Agrárnej komore Českej republiky v Prahe;
2. člen redakčnej rady časopisu Acta Sting (od roku 2012);

**16. doc. JUDr. Miroslav Štrkolec, PhD.**

a) člen spoločnosti „Centrum Informacji i Organizacji Badaň Finansów Publicznych i Prawa Podatkowego Krajów Europy Šrodkowej i Wschodniej“ so sídlom na Wydziale Prawa Uniwersystetu v Bialystoku (od roku 2013);

**17. prof. JUDr. Ján Klučka, CSc.**

 a) člen Vedeckej rady Českej ročenky pre medzinárodné právo;

 b) člen Association des anciens members des juridictions de ľ Union européenne;

**18. doc. JUDr. Karin Cakoci, PhD.**

1. členka spoločnosti „Centrum Informacji i Organizacji Badaň Finansów Publicznych i Prawa Podatkowego Krajów Europy Šrodkowej i Wschodniej“ so sídlom na Wydziale Prawa Uniwersystetu v Bialystoku (od roku 2013);
2. členka Redakčnej rady medzinárodného odborného časopisu s názvom: Public Governance, Administration and Finances – Law Rewiew (subtitle: in the European Union and Central and Eastern Europe) (od marca 2015 - 2016);

**19. Ing. Karolína Červená, PhD.**

 a) členka spoločnosti „Centrum Informacji i Organizacji Badaň Finansów Publicznych i Prawa Podatkowego Krajów Europy Šrodkowej i Wschodniej“ so sídlom na Wydziale Prawa Uniwersystetu v Bialystoku (od roku 2013);

**20. JUDr. Marcel Dolobáč, PhD.**

a) člen redakčnej rady (jazykový redaktor) časopisu IUS ET ADMINISTRATIO v Poľsku (od roku 2013);

**21. JUDr. Natália Richterová, CSc.**

a) členka (odborníčka na rodinné právo) v predsedníctve Slovenského výboru UNICEF v SR so sídlom v Bratislave (aktívne členstvo od roku 2008 *- v našej evidencii ku dňu skončeniu prac.pomeru, t. j. ku dňu 31.08.2017*);

**22. JUDr. Anna Románová, PhD.** (výskumná pracovníčka)

1. členka International Property Tax Institute, Toronto (od roku 2016) a zástupkyňa pre Slovenskú republiku v IPTIpedia (IPTIpedia Country Representative), International Property Tax Institute, Toronto (od roku 2014);
2. členka spoločnosti „Centrum Informacji i Organizacji Badaň Finansów Publicznych i Prawa Podatkowego Krajów Europy Šrodkowej i Wschodniej“ so sídlom na Wydziale Prawa Uniwersystetu v Bialystoku (od roku 2013);
3. členka recenzného výboru vedeckého časopisu „Prawo Budżetowe Państwa i Samorządu“, ktorý vydáva Uniwersytet Mikołaja Kopernika v Toruńi (od roku 2014);
4. členka vedeckej rady časopisu „State-Law-Administration. Scientific Papers“, kt. vydáva Higher State Vocational School, Wloclawek, Poľsko (od roku 2016);

**23. doc. JUDr. Sergej Romža, PhD.**

1. člen redakčnej rady zahraničného časopisu „Karlovarské právní revue“ (od roku 2015);

**24. JUDr. Renáta Bačárová, PhD., LL.M.**

1. členka vo výbore WIPO – zapísaná v zozname prednášajúcich Svetovej organizácie duševného vlastníctva za Slovenskú republiku (od roku 2016);

**25. JUDr. Miroslav Fico, PhD.**

1. člen Európskej spoločnosti pre právne dejiny (European Society for History of Law) so sídlom v Brne, Česká republika (od roku 2016);

**26. doc. JUDr. Regina Hučková, PhD.**

a) členka Dozornej rady Ústavu štátu a práva Akadémie vied ČR so sídlom v Prahe, Česká republika (od roku 2017);

1. členka redakčnej rady ECLIC – EU and Comparative Law Issues and Challenges Series – vydávané Právnickou fakultou, Univerzitou J.J. Strossmayera v Osijeku, Chorvátsko (od roku 2017);

**27. doc. JUDr. Alena Krunková, PhD.**

a) členka Vedeckej rady časopisu „Zeszyty Naukowe“ vydávanom Katolíckou univerzitou Jána Pavla II v Lubline, Poľsko (od roku 2017);

**28. JUDr. Peter Čuroš, PhD.**

a) člen IAOLE (International Association of Legal Ethics) Stanford, California, USA (od roku 2017);

1. člen GAJE (Global Alliance for Justice Education) San Diego, California, USA (od roku 2017);

**2 Medzinárodná spolupráca na základe zmlúv**

Právnická fakulta si svoje medzinárodné postavenie buduje nielen prostredníctvom pôsobenia v rámci medzinárodných orgánov a organizácií, ale aj prostredníctvom výsledkov v rámci vedy, výskumu, inovácií a vzdelávacích procesov a to v rovine spolupráce vyplývajúcej z uzatvorených medzinárodných zmlúv (podkapitola 2.1) a v rámci projektovej spolupráce (podkapitola 2.2).

**2.1 Medzinárodná spolupráca na základe zmlúv**

1/ **Petrohradská štátna univerzita v Petrohrade, Právnická fakulta** – v máji 2017 sa zúčastnil predseda Akademického senátu fakulty p. JUDr. M. Fico, PhD. zamestnaneckej mobility – výučba LS 2016/2017 v rámci programu Erasmus+ na tejto našej partnerskej fakulte;

2/ **Ústav štátu a práva Akadémie vied ČR, v.v.i. –** **v rámci uzatvorenej Rámcovej zmluvy o spolupráci sa uskutočňovali nasledovné aktivity - výmena vedeckých informácií a poznatkov (knižnica), realizácia vedeckovýskumných projektov (APVV), spoločných vedeckých podujatí (v októbri 2017 -** VII. ročník medzinárodného sympózia APVV „Právo-Obchod-Ekonomika“ na Štrbskom Plese vo Vysokých Tatrách), podpora publikačnej činnosti, odborné konzultácie pracovníkov, členstvo prodekanky fakulty a docentky v Dozornej rade tejto inštitúcie spojenej s jej účasťou na zasadnutiach dozornej rady; vyslanie jednej doktorandky fakulty v dennej forme štúdia na Erasmus+mobilitu – stáž v LS 2016/2017 a dvoch doktorandov fakulty v dennej forme štúdia na absolventskú Erasmus-stáž v ZS 2017/2018 po ukončení ich štúdia na fakulte).

Okrem uvedených zmluvných partnerských inštitúcií fakulta má uzavreté zmluvy aj s:

**POĽSKO:**

**- Rzeszowská univerzita v Rzeszówe, Právnická fakulta**

**- Univerzita Lódz, Fakulta práva a verejnej správy**

**- Jagiellonská univerzita v Krakówe, Fakulta práva a verejnej správy**

**- Univerzita Bialystok, Právnická fakulta**

**- Univerzita verejnej správy a riadenia v Przemyślu**

**MAĎARSKO:**

**- Univerzita Miskolc, Právnická fakulta**

**UKRAJINA:**

**- Užhorodský štátny inštitút informatiky, ekonomiky a práva v Užhorode**

**SRBSKO:**

**- Univerzita v Belehrade, Právnická fakulta**

**TALIANSKO:**

* CIRSFID – Centrum pre výskum dejín, filozofie a sociológie práva a počítačovej vedy a práva Univerzity v Bologni (Dohoda týkajúca sa spoločného kultúrneho, akademického, vzdelávacieho a vedeckého projektu).

V rámci zmluvnej spolupráce sa učitelia fakulty zúčastňujú krátkodobých recipročných prednáškovo-študijných a vedeckovýskumných pobytov na partnerských fakultách v zahraničí. Vzájomná spolupráca sa uskutočňuje aj formou publikovania odborných príspevkov vo vedeckých zborníkoch a v rôznych odborných časopisoch v zahraničí a na Slovensku. Dohody zahŕňajú spoluprácu fakúlt v oblasti pedagogickej a vedeckovýskumnej činnosti, recipročné výmeny učiteľov partnerských fakúlt za účelom vykonania prednášky, konzultácie aktuálnych problémov vo výučbe práva a vzájomnej výmeny skúseností, včítane vzájomnej spolupráce na rôznych vedeckovýskumných projektoch. Výmena poznatkov a skúseností sa uskutočňuje aj prostredníctvom aktívnej účasti našich učiteľov i zahraničných partnerov na medzinárodných vedeckých podujatiach (konferencie, semináre, sympóziá, workshopy) v zahraničí i na Slovensku, výsledkom ktorých je aj vydávanie spoločných zborníkov.

V roku 2017 nebola uzatvorená žiadna nová zmluva (dohoda) o spolupráci.

UPJŠ Právnická fakulta naďalej spolupracuje s niektorými vzdelávacími inštitúciami v zahraničí aj na mimozmluvnom základe :

**ČESKÁ REPUBLIKA:**

- Masarykova univerzita v Brne, Právnická fakulta

- Univerzita Palackého v Olomouci, Právnická fakulta

- Západočeská univerzita v Plzni, Fakulta právnická

- Univerzita Karlova v Prahe, Právnická fakulta.

 Základom mimozmluvnej spolupráce je vzájomná aktívna účasť našich i českých odborníkov na rôznych medzinárodných odborných podujatiach a spoločných stretnutiach jednotlivých katedier právnických fakúlt organizovaných striedavo na Slovensku alebo v Českej republike za účelom výmeny poznatkov a skúseností, publikovania a pod., spolupráca na úrovni jednotlivých katedier v oblasti vedy a výskumu, ako aj sprostredkovanie zahraničných prednášateľov.

So všetkými právnickými fakultami v Českej republike s výnimkou Právnickej fakulty Univerzity Karlovej v Prahe spolupracuje tunajšia právnická fakulta aj na zmluvnom základe v rámci uzatvorených medziinštitucionálnych dohôd v rámci programu Erasmus+ (viď podkapitola 3.1).

**2.2 Medzinárodná vedecko-výskumná spolupráca v rámci projektov**

V roku 2017 sa realizovali na tunajšej fakulte dva grantové projekty APVV, do ktorých boli zapojení aj zahraniční odborníci ako spoluriešitelia:

1/ Katedra obchodného práva a hospodárskeho práva: realizácia pokračujúceho grantového projektu APVV-0809-12 *„Modernizácia práva obchodných spoločností ako súčasť rekodifikácie súkromného práva“*; doba riešenia: 01.10.2013 – 30.09.2017; zodpovedný riešiteľ: prof. JUDr. Ján Husár, CSc. (vedúci katedry) a spoluriešitelia: 2 interní učitelia uvedenej katedry – doc. JUDr. Kristián Csach, LL.M., PhD., JUDr. Jozef Čorba, PhD., 1 interná doktorandka fakulty JUDr. Žofia Šuleková, PhD., MCL a 3 zahraniční výskumníci – doc. JUDr. Bohumil Havel, Ph.D., JUDr. Jan Lasák, Ph.D. z Českej republiky a doc. Dr. Sebastian Mock, LL.M. zo SRN; tento projekt bol v uplynulom roku ukončený;

2/ Katedra trestného práva: realizácia pokračujúceho projektu APVV- 16-0362 „*Privatizácia trestného práva- hmotnoprávne, procesnoprávne, kriminologické a organizačno-technické aspekty;* doba riešenia: 01.07.2017 - 30.06.2021; zodovedný riešiteľ: doc. JUDr. Sergej Romža, PhD. (vedúci katedry) a spoluriešitelia z fakulty z 3 katedier: doc. JUDr. Simona Ferenčíková, PhD., doc. JUDr. Radomír Jakab, PhD., JUDr. Peter Čopko, PhD., JUDr. Miroslav Fico, PhD., JUDr. Lukáš Michaľov, PhD., JUDr. Martin Štrkolec, PhD. a JUDr. Veronika Tóthová, PhD. a jedna zahraničná spoluriešiteľka - Dr. Anita Nagy, PhD. z Maďarska.

Podrobnejšia informácia k jednotlivým projektom a celkový prehľad všetkých APVV a ostatných grantových projektov na fakulte sú súčasťou Správy o vedeckovýskumnej činnosti za rok 2017.

V roku 2017 bola fakulta aktívna v oblasti podávania zahraničných projektov, riešiteľský tím zostavený zo zamestnancov Právnickej fakulty, Prírodovedeckej fakulty a Filozofickej fakulty UPJŠ podal projekt v rámci grantovej schémy Science with and for Society (program HORIZON2020). Okrem UPJŠ boli v projektovom konzorciu zapojené inštitúcie: Masarykova univerzita v Brne a Ústav státu a práva Akadémie vied ČR. Celkový rozpočet projektu na 2 roky bol cca 800 tisíc Eur, z toho pre Právnickú fakultu bola rozpočtovaná čiastka cca 300 tisíc Eur (prevažne mzdové výdavky). Projekt nedosiahol potrebný počet bodov pre financovanie.

**3 Medzinárodné aktivity PrávF v oblasti vzdelávania**

**3.1 Medzinárodné mobility**

Medzinárodné mobility jednotlivcov (zamestnancov a študentov UPJŠ) sa realizovali v kalendárnom roku 2017 v prevažnej miere na základe uzatvorených medziinštitucionálnych dohôd v rámci programu Erasmus+ medzi UPJŠ a partnerskými univerzitami v zahraničí.

Právnická fakulta v Košiciach bola zapojená do medzinárodného mobilitného programu ERASMUS+ 2014 - 2021 so 42 zahraničnými univerzitami v 18 krajinách Európy nasledovne:

Krajiny programu (v rámci EÚ):

**POĽSKO**:

* Univerzita Rzeszów /Uniwersytet Rzeszowski/
* Univerzita Wroclaw /Uniwersytet Wroclawski/
* Jagiellonska univerzita v Krakówe /Uniwersytet Jagiellonski/
* Katolícka univerzita Jána Pavla II v Lubline /Katolicki Uniwersytet Lubelski Jana Pawla II/
* Univerzita Warminsko-Mazurski v Olsztyne /Uniwersytet Warminsko-Mazurski w Olsztynie/
* Univerzita Lódz /Uniwersytet Lódzki/
* Univerzita Szczecin /Uniwersytet Szczeciński/
* Univerzita Lazarski vo Varšave /Uczelnia Lazarskiego Warszawa/Lazarski University in Warsaw/
* Sliezska univerzita v Katoviciach /University of Silesia in Katowice/
* Univerzita Gdansk /University of Gdansk/

**GRÉCKO:**

* **Aristotelova univerzita v Solúne** /Aristotle University of Thessaloniki/

**CYPRUS:**

* **Neapolis univerzita v Pafose** /Neapolis University Pafos/

**FRANCÚZSKO:**

* **Univerzita Sophia Antipolis v Nice** /Université de Nice-Sophia Antipolis/
* **Univerzita Bourgogne v Dijone** /Université de Bourgogne Dijon/

**TALIANSKO:**

* **Univerzita Foggia** /Universitá degli Studi di Foggia/
* Európska univerzita v Ríme /Universitá Europea di Roma/
* Univerzita Padova /Universitá degli studi di Padova/

**MAĎARSKO:**

* **Univerzita Miskolc** /Miskolci Egyetem/
* **Univerzita Debrecín** /Debreceni Egyetem/
* Univerzita Gáspára Károliho reformovanej cirkvi v Budapesti /Károli Gáspár Református Egyetem Budapest/

**RUMUNSKO:**

* **Univerzita "Ovidius" Constanta** /Universitatea "Ovidius" Constanta/

**TURECKO:**

* **Univerzita Istanbul** /Istanbul University/

**ŠPANIELSKO:**

* **Univerzita Valladolid** /Universidad de Valladolid/
* **Univerzita Santiago de Compostela** /Universidad de Santiago de Compostela/
* Univerzita Málaga /Universidad de Málaga/
* Univerzita Coruňa /Universidade da Coruňa/
* Univerzita Burgos /Universidad de Burgos/

**RAKÚSKO:**

* **Paris-Lodron-Univerzita v Salzburgu** /Paris-Lodron-Universität Salzburg/
* Univerzita Graz /Karl-Franzens-Universität Graz/

**ČESKO:**

* **Univerzita Palackého v Olomouci**
* **Metropolitná univerzita v Prahe**
* **Masarykova univerzita v Brne**
* **Západočeská univerzita v Plzni**
* **Juhočeská univerzita v Českých Budějoviciach (iba mobility VŠ-pracovníkov)**

**CHORVÁTSKO:**

* **Univerzita Rijeka /University of Rijeka/**
* **Univerzita Josipa Juraja Strossmayera v Osijeku /Josip Juraj Strossmayer University of Osijek/**

**SRN:**

* **Univerzita Bayreuth** /Universität Bayreuth/

**LOTYŠSKO:**

* **Daugavpils univerzita** /Daugavpils Universitate/

**LITVA:**

* Univerzita Vilnius /Vilniaus universitetas/

**ESTÓNSKO:**

* Univerzita Tartu /University of Tartu/

Partnerské krajiny (mimo EÚ) financované UPJŠ:

**UKRAJINA:**

* Univerzita Černovice /Yuriy Fedkovych Chernivtsi National University/

**RUSKO:**

* **Petrohradská štátna univerzita** /Saint Petersburg University/.

**3.1.1 Mobility študentov PrávF za účelom štúdia na zahraničných univerzitách a výkonu stáže v zahraničných „podnikoch“ (odchádzajúci/outgoing)**

Dňa 13.03.2017 sa uskutočnilo výberové konanie na Erasmus mobility študentov (štúdium a stáž) na ak. rok 2017/2018. Výberová komisia nominovala:

- na **mobilitu – štúdium 2017/2018** celkom 16 študentov fakulty a 10 náhradníkov do krajín EÚ, čím sa naplnila kvóta miest pre študentov práva pridelená zo strany Rektorátu UPJŠ (16 mobilít); z nominovaných študentov do zahraničia vycestovalo celkom **20 študentov fakulty**; svoju mobilitu zrušili 6 študenti.

V ak. roku 2017/2018 boli po prvýkrát za tunajšiu fakultu nominovaní aj 4 študenti fakulty – držitelia preukazu ZŤP a uchádzači o tzv. grant na špeciálne potreby, ktorí tento „plus“ grant k riadnemu grantu aj získali a svoje mobility v zahraničí aj absolvovali.

- na **mobilitu – stáž 2017/2018 (aj absolventská)** celkom 5 študentov (v tom: 1 interná doktorandka), v tomto prípade pridelená kvóta miest pre študentov zo strany UPJŠ (12 mobilít) sa nenaplnila.

Preto na študentskú mobilitu – stáž 2017/2018 sa uskutočnili aj ďalšie 2 kolá dodatočného výberu (1.kolo: 26.06.2017; 2.kolo: 17.01.2018) pre doktorandov fakulty, na základe ktorých boli dodatočne nominovaných do zahraničia celkom 3 prihlásení interní doktorandi fakulty (2 doktorandi s výkonom stáže na Ústave štátu a práva Akadémie vied ČR v Prahe a 1 doktorandka s výkonom stáže na Inštitúte medzinárodného práva a medzinárodných vzťahov na Univerzite Ljubljana); z nominovaných študentov do zahraničia vycestovali 7 študenti práva (z toho 4 interní doktorandi fakulty).

Študijný pobyt u študentov bol realizovaný v rozsahu jedného semestra a stáž v rozsahu 2 – 3 mesiacov vykonávali študenti vo vybraných zahraničných „podnikoch“ (advokátske kancelárie, medzinárodné organizácie, Ústav štátu a práva AV ČR, štátna správa a pod.).

Fakulta zaznamenala pre tento akademický rok v porovnaní s uplynulým akademickým rokom 2016/2017 pokles záujmu zo strany študentov fakulty o vykonanie stáže v zahraničí v rámci programu Erasmus+.

**3.1.2 Mobility zahraničných študentov na PrávF za účelom štúdia a stáží (prichádzajúci/incoming)**

 V rámci programu Erasmus+ fakulta zaznamenala v porovnaní s ak. rokom 2016/2017 mierny nárast záujmu o študijnú mobilitu na tunajšej fakulte zo strany prichádzajúcich študentov, predovšetkým študentov z Turecka a Španielska. Okrem realizovaných mobilít prichádzajúcich študentov (viď tab.) boli fakulte na ak. rok 2017/2018 zaslané nominácie celkom 11 zahraničných študentov, z ktorých 3 nominácie boli následne zrušené. Študijnú mobilitu absolvovalo v kalendárnom roku 2017 celkom **10 zahraničných Erasmus študentov**:

Tab.

|  |  |  |
| --- | --- | --- |
| **Meno zahr. študenta** | **Vysielajúca univerzita:** | **Semester/ak.rok**  |
| Miguel Angel Rodrigo Estébanez | Univerzita Valladolid (Španielsko) | ZS + **LS 2016/2017** |
| Roberto Rodríguez Gonzáles | Univerzita Valladolid (Španielsko) | ZS + **LS 2016/2017** |
| Merve Nur Duymaz | Univerzita Istanbul (Turecko) | ZS + LS 2017/2018 |
| Musa Talha Ünal | Univerzita Istanbul (Turecko) | ZS + LS 2017/2018 |
| Aysen Akpinar  | Univerzita Istanbul (Turecko) | LS 2017/2018 |
| Enrique Herrero  | Univerzita Valladolid (Španielsko) | ZS + LS 2017/2018 |
| Carmelo San Martin Mantilla De Los Rios | Univerzita Málaga (Španielsko)  | ZS 2017/2018 |
| Anastasija Doktorova | Univerzita Daugavpils (Lotyšsko) | LS 2017/2018 |
| Julianna Lipinska | Univerzita Daugavpils (Lotyšsko) | LS 2017/2018 |
| Oksana Nikolaichuk | Petrohradská štátna univerzita (Rusko) | LS 2017/2018 |

**3.1.3 Mobilita učiteľov PrávF za účelom výučby na zahraničných univerzitách a mobilita zamestnancov za účelom školenia (učitelia, výskumní pracovníci, nepedagogickí – administratívni zamestnanci)**

V kalendárnom roku 2017 sa uskutočnilo 13 mobilít zamestnancov fakulty nasledovne, teda rovnaký počet ako aj v uplynulom kalendárnom roku:

**Mobilita: VŠ pracovníci - Výučba (Teaching)**

1. JUDr. Marta Breichová Lapčáková, PhD. – Univerzita Bayreuth, SRN (január 2017)
2. doc. JUDr. Marta Tóthová, PhD. – Univerzita Santiago de Compostela, Španielsko (marec/apríl 2018)
3. JUDr. Žofia Mrázová (rod. Šuleková), PhD., MCL – Univerzita Vilnius, Litva (apríl 2017)
4. JUDr. Miroslav Fico, PhD. – Petrohradská štátna univerzita, Rusko (máj 2017)
5. JUDr. Radoslav Benko, PhD., LL.M. – Univerzita Valladolid, Španielsko (máj 2017)

**Mobilita: VŠ pracovníci - Školenie (Training)**

Pedagogickí a výskumní pracovníci:

1. JUDr. Anna Románová, PhD., výskumná pracovníčka – Univerzita Ljubljana, Slovinsko (marec 2017)
2. JUDr. Peter Čuroš, PhD. – Univerzita Palackého v Olomouci, ČR (apríl 2017)
3. doc. JUDr. Karin Cakoci, PhD. - Univerzita Palackého v Olomouci, ČR (máj 2017)
4. Ing. Karolína Červená, PhD. - Univerzita Palackého v Olomouci, ČR (máj 2017)
5. doc. JUDr. Radomír Jakab, PhD. – Univerzita Valladolid, Španielsko (jún 2017)
6. doc. JUDr. Milena Barinková, CSc. – Univerzita Rzeszów, Poľsko (september 2017)

Nepedagogickí/administratívni pracovníci:

1. Mgr. Soňa Markotánová – Masarykova univerzita v Brne, ČR (júl 2017)
2. Mgr. Eva Tkáčová – Univerzita Lazarski vo Varšave, Poľsko (september 2017).

**3.1.4 Organizačné zabezpečenie mobilít zahraničných študentov UPJŠ v rámci programu Erasmus+**

Organizačné zabezpečenie mobilít študentov zo zahraničia prichádzajúcich na UPJŠ a jednotlivé fakulty so zámerom absolvovania štúdia, resp. výkonu stáže sa realizuje prostredníctvom Referátu pre zahraničné vzťahy UPJŠ v súčinnosti s fakultnými, katedrovými, ústavnými Erasmus koordinátormi a v spolupráci s referátmi zahraničných vzťahov na jednotlivých fakultách UPJŠ. V prípade potreby bola oslovená aj organizácia ESN Košice (Erasmus Student Network Košice), ktorá zabezpečila zo svojich radov sprievodcu – tzv. „buddy" pre zahraničného študenta.

V akademickom roku 2017/2018 v rámci pôsobnosti ESN Košice bola externe v zimnom semestri zapojená do týchto aktivít študentka práva – Bc. Michaela Malastová (2. roč. Mgr.) a od letného semestra sa do tohto združenia pridala aj ďalšia študentka práva - Dominika Blašková (2. ročník Bc.), ktorá sa zapájala aj do rôznych ďalších aktivít sekcie.

ESN Košice (European Students Network) každý rok rada privíta vo svojich radoch záujemcov z radov študentov fakúlt UPJŠ – najmä bývalých účastníkov Erasmus mobilít. O tejto možnosti koordinátorka fakulty doc. JUDr. R. Hučková, PhD. informuje na pravidelných informačných stretnutiach so študentami fakulty.

**3.1.5 Zabezpečenie výučby prijatých zahraničných študentov v rámci programu Erasmus+ v roku 2017**

 Výučba 2 zahraničných študentov zo Španielska prijatých v rámci programu Erasmus+, ktorí vo svojom štúdiu na tunajšej fakulte pokračovali aj v letnom semestri ak. roka 2016/2017 sa uskutočňovala podľa stanoveného časového harmonogramu vo forme spoločných konzultácií a stretnutí s vyučujúcimi.

 Od akademického roka 2017/2018 záujem o štúdium na tunajšej fakulte zo strany „prichádzajúcich“ zahraničných študentov sa mierne zvýšil; na študijný pobyt fakulta prijala 8 študentov práva zo zahraničných partnerských univerzít a výučba sa uskutočňovala podľa stanoveného časového harmonogramu vo forme spoločných konzultácií s výnimkou predmetu *Jurisprudence*, ktorý je súčasťou klasického rozvrhu aj pre študentov v riadnom štúdiu a jeho výučbu v zimnom semestri akademického roka garantuje Ústav teórie práva Gustava Radbrucha (prof. Bröstl). Tento predmet je vyučovaný v jazyku anglickom.

Rozvrh bol vytvorený v súčinnosti s oslovenými vyučujúcimi na katedrách a ústavoch fakulty, ktorých predmety si títo študenti zvolili vo svojich zmluvách o štúdiu (Learning Agreement for Studies). Výučba sa uskutočňovala v stanovených termínoch a na určenom mieste stretnutí s tým, že existovala aj možnosť individuálnej konzultácie s daným vyučujúcim na základe predchádzajúcej dohody.

Zoznam prijatých zahraničných Erasmus študentov je súčasťou tabuľky uvedenej v podkapitole 3.1.2 tejto správy.

Tab. č. 1

|  |  |  |  |  |  |
| --- | --- | --- | --- | --- | --- |
| **Fakulta / pracovisko** | **Názov vyučovaného predmetu** | **Meno vyučujúceho** | **Semester výučby** | **Počet zahraničných študentov** | **Forma výučby (individuálne konzultácie, prednáška,... )** |
| Právnická fakulta/Katedra občianskeho práva | Civil Substantive Law | JUDr. Vladimír Filičko, PhD. | LS 2016/17 | 2 | spoločné konzultácie (podľa stanoveného časového rozvrhu)ukončenie: skúška  |
| Právnická fakulta/Katedraobčianskeho práva | Procedural Civil Law | JUDr. Jaroslav Čollák, PhD. | LS 2016/17 | 1 | spoločné konzultácie (podľa stanoveného časového rozvrhu)ukončenie: skúška |
| Právnická fakulta/Katedra obchodného práva a hospodár.práva | International Commercial Arbitration | doc.JUDr. Regina Hučková, PhD. | LS 2016/17ZS 2017/18 | 24 | spoločné konzultácie (podľa stanoveného časového rozvrhu)ukončenie: skúška |
| Právnická fakulta/Katedra obchodného práva a hospodárskeho práva | Sports Law | JUDr. Jozef Čorba, PhD.  | ZS 2017/18 | 2 | spoločné konzultácie (podľa stanoveného časového rozvrhu)ukončenie: skúška |
| Právnickáfakulta/Ústav medzinárodného práva a európskeho práva | European Union Constitutional Law | JUDr. RadoslavBenko, PhD., LL.M. | ZS 2017/18 | 2 | spoločné konzultácie (podľa stanoveného časového rozvrhu)ukončenie: skúška |
| Právnická fakulta/Ústav medzinárodného právaa európskeho práva | Regionalism and International Law | JUDr. Ľudmila Elbert, PhD. | ZS 2017/18 | 3 | spoločné konzultácie (podľa stanoveného časového rozvrhu)ukončenie: skúška |
| Právnická fakulta/Ústav teórie práva Gustava Radbrucha | Jurisprudence | Prof. JUDr. Alexander Bröstl, CSc. | ZS 2017/18 | 2 | spoločné konzultácie (podľa stanoveného časového rozvrhu)ukončenie: skúška |
| Právnickáfakulta/Katedra pracovného práva a práva sociálneho zabezpečenia | Student´s Social Protection | JUDr. Jana Žuľová, PhD. | ZS 2017/18 | 1 | spoločné konzultácie (podľa stanoveného časového rozvrhu)ukončenie: skúška |
| Právnickáfakulta/Katedra pracovného právaa práva sociálneho zabezpečenia | Fundamentals of Labour Law and Social Security Law in EU | JUDr. Marcel Dolobáč, PhD. | ZS 2017/18 | 2 | spoločné konzultácie (podľa stanoveného časového rozvrhu)ukončenie: skúška |
| Právnická fakulta/Katedra trestného práva  | Criminal Law Substantive | JUDr. Lukáš Michaľov, PhD. | ZS 2017/18 | 2 | spoločné konzultácie (podľa stanoveného časového rozvrhu)ukončenie: skúška |
| Právnická fakulta/Katedra trestného práva | Procedural Criminal Law | JUDr. Martin Štrkolec, PhD. | ZS 2017/18 | 2 | spoločné konzultácie (podľa stanoveného časového rozvrhu)ukončenie: skúška |
| Právnická fakulta/Ústav teórie práva Gustava Radbrucha | Comparative Law | Doc. JUDr. Marta Tóthová, PhD. | ZS 2017/18 | 2 | spoločné konzultácie (podľa stanoveného časového rozvrhu)ukončenie: skúška |
| Právnická fakulta/Katedra obchodného právaa hospodárskeho práva | Comparative Company Law and Corporate Governance | JUDr. Žofia Mrázová (rod. Šuleková), PhD., MCL | ZS 2017/18 | 2 | spoločné konzultácie (podľa stanoveného časového rozvrhu)ukončenie: skúška |
| Právnická fakulta/Katedra ústavného práva a správneho práva | Theory and Practice of Legislative | JCLic. JUDr. Tomáš Majerčák, PhD. | ZS 2017/18 | 1 | spoločné konzultácie (podľa stanoveného časového rozvrhu)ukončenie: skúška |

Tab. č. 2:

|  |  |  |  |
| --- | --- | --- | --- |
| **Semester výučby** | **Počet zapojených vyučujúcich** | **Počet ponúkaných predmetov**  | **Počet realizovaných predmetov** |
| LS 2016/2017 | 3 | 17 | 3 |
| ZS 2017/2018 | 12 | 18 | 12 |

**3.1.6 Mobility zahraničných učiteľov na PrávF za účelom výučby v rámci programu Erasmus+**

V roku 2017 tunajšia fakulta prijala zo zahraničia na Erasmus+ mobilitu – VYÚČBA celkom 4 pedagogických zamestnancov, ktorí sa zúčastnili pracovno-prednáškového pobytu na tunajšej fakulte; na mobilitu – ŠKOLENIE nezaevidovala žiadneho zahraničného záujemcu z radov VŠ-pracovníkov (pedagogickí, resp. nepedagogickí – administratívni zamestnanci).

|  |  |  |  |  |
| --- | --- | --- | --- | --- |
| **Meno a priezvisko zahraničného experta** | **Dátum pobytu** | **Študijný odbor/ prijímajúca katedra**  | **Vysielajúca organizácia** | **Počet hodín (prednášky)** |
| dr. hab. Wojciech Lis | 24.04. – 28.04.2017 (LS 2016/2017) | Právo/Katedra obchodného práva a hospodárskeho práva | Katolícka univerzita Jána Pavla II v Lubline, Fakulta práva, kanonického práva a verejnej správy (Poľsko) | 8 |
| Dr. PrzemyslawKatner | 25.09. – 29.09.2017 (ZS 2017/18) | Právo/Katedra obchodného práva a hospodárskeho práva | Univerzita Szczecin, Fakulta práva a verejnej správy (Poľsko) | 8 |
| Dr. Izabela Mycko-Katner  | 25.09. – 29.09.2017 (ZS 2017/18) | Právo/Katedra obchodného práva a hospodárskeho práva | Univerzita Szczecin, Fakulta práva a verejnej správy (Poľsko) | 8 |
| prof. dr. hab. Maciej Rogalski | 02.10. – 06.10.2017(ZS 2017/2018) | Právo/Katedra ústavného práva a správneho práva | Univerzita Lazarski vo Varšave (Poľsko) | 8 |

Prednášok zahraničných odborníkov v anglickom jazyku sa zúčastňujú okrem študentov a doktorandov fakulty aj zahraniční Erasmus študenti, ktorí sú v danom čase na študijnej mobilite na tunajšej fakulte a týmto spôsobom si rozširujú svoje obzory a poznatky aj mimo vybraných predmetov štúdia dohodnutých v zmluvách o štúdiu. Prednášky sú priebežne zverejňované na webstránke fakulty v časti „Aktuality“ a interní doktorandi fakulty sú informovaní aj prostredníctvom e-mailovej pošty.

**3.1.7 Iné medzinárodné vzdelávacie programy (okrem Erasmus+ a NŠP)**

Právnická fakulta bola v roku 2017 aktívna aj v rámci medzinárodných vzdelávacích programov. Zamestnancami fakulty bol v spolupráci s Prírodovedeckou fakultou podaný vzdelávací projekt v rámci schémy pridruženej k programu HORIZON2020 - Rights, Equality and Citizenship Program zameraný na vzdelávanie právnických profesií v oblasti ochrany osobných údajov (v kontexte novej európskej úpravy – GDPR). Celkový rozpočet projektu bol cca 190 tisíc Eur (z toho pre PrávF cca 140 tisíc Eur – najmä mzdové výdavky). Projekt nedosiahol potrebný počet bodov pre financovanie.

V rámci iných mobilitných programov (mimo Erasmus+ a NŠP) neboli realizované mobility študentov a učiteľov fakulty v kalendárnom roku 2017.

**3.2 Spoločné študijné programy a dvojité diplomy**

V závere roka 2017 vedenie fakulty vyvinulo úsilie na realizáciu dvojitých diplomov v rámci doktorandského študijného programu. S týmto zámerom bolo na začiatku roka 2018 podpísané Memorandum o spolupráci s Masarykovou univerzitou v Brne, Právnickou fakultou. Realizácia je plánovaná od nasledujúceho akademického roka.

**3.3 Mobility „Free Mover“**

Fakulta neeviduje mobility študentov práva (incoming/outgoing) – tzv. „freemover“ v uplynulom kalendárnom roku.

**4 Ďalšie medzinárodné aktivity PrávF**

Okrem programových mobilít sú medzinárodné aktivity tunajšej fakulty každoročne zamerané aj na starostlivosť o prichádzajúcich zahraničných študentov – samoplatcov, zapájanie študentov práva do mimoškolských aktivít a súťaží odborného zamerania (simulovaný súdny spor, právna klinika a pod.) v medzinárodnom univerzitnom priestore, organizovanie vedeckých podujatí s medzinárodnou účasťou, prijímanie zahraničných hostí a vysielanie zamestnancov fakulty na zahraničné pracovné cesty.

4.1 Zahraniční študenti na PrávF – samoplatcovia

 Od akademického roka 2016/2017 má tunajšia fakulta v evidencii jedného zahraničného študenta – samoplatcu v externej forme doktorandského študijného programu, ktorý študuje v jazyku slovenskom:

1. JUDr. Marek BENEŠ /Praha, ČR/ – študijný program: Občianske právo; školiteľ: prof. JUDr. Peter Vojčík, CSc..

4.2 Účasť študentov a doktorandov na medzinárodných súťažiach a podujatiach

V roku 2017 sa realizovalo celkom 14 zahraničných pracovných ciest študentov a doktorandov fakulty za účelom ich (aktívnej) účasti na medzinárodných vedeckých podujatiach a študijno-výskumných pobytoch v rámci riešenia grantových projektov VEGA, APVV, VVGS, resp. účasti na medzinárodných súťažiach (simulované súdne spory); do zahraničia vycestovalo 24 študentov (z toho: 12 doktorandov a 12 študentov v bakalárskej a magisterskej forme štúdia) do 7 krajín Európy (Česko, Poľsko, SRN, Taliansko, Španielsko, Luxembursko, Litva).

Tab.:

|  |  |  |  |  |
| --- | --- | --- | --- | --- |
| **Študijný program/študenti**  | **Súťaž (názov alebo typ súťaže)** | **Termín konania** | **Krajina** | **Umiestnenie** |
| Právo (Mgr.) | finálové kolo 2. ročníka „Právnický debatný turnaj 2017“ so zameraním na trestnoprávnu tématikuT: 21.04.2017 | Brno /Česká republika/ | súťažiace za fakultu:Bc. Kertészová, Bc.Babicová  1 miesto: Bc. Babicová ako absolútny víťaz česko-slovenskej rečníckej súťaže/turnaja s udeleným štipendiom advokátskej kancelárie Havel, HolásekꝸPartners,s.r.o. Praha |  |
| Právo (Bc., Mgr.) | finálové kolo 2. ročníka „ČSESP Moot Court 2017“ T: 01.12.2017 | Praha/Česká republika/ | 3 súťažné tímy študentov PrávF Košice -1. miesto (Bc. Balla, Bc. Babicová, Bc. Rudohradská a Daniel Kertés)+Špeciálna cena za najlepšieho rečníka/rečníčku súťaže: Bc. Rudohradská, študentka fakulty |  |
| Právo (PhD.) | 23. ročník „Jesenná škola práva 2017“ na tému „Rovnoprávnosť v rôznorodej Európe“T: 13. – 21.11.2017 | Piešťany /Slovenská republika | 2 účastníci - interní doktorandi fakulty – Mgr. Králik, Mgr. Bódišovánesúťažné odborné podujatie spojené s prednáškami a diskusiou za medzinárodnej účasti doktorandov a mladých vedeckých pracovníkov |  |

**4.3 Medzinárodné podujatia organizované na PrávF**

 V roku 2017 usporiadala tunajšia fakulta celkom 7 vedeckých podujatí s medzinárodnou účasťou:

1. VI. ročník medzinárodnej konferencie doktorandov a mladých vedeckých pracovníkov *„Vymožiteľnosť práva v kontexte vývoja spoločnosti – právne, historické a politologické východiská a problémy aplikačnej praxe“*; termín a miesto konania: 06. – 07.04.2017 Košice;
2. 3. ročník vedeckej konferencie s medzinárodnou účasťou *„Konflikty záujmov v práve obchodných spoločností“* usporiadanej v rámci riešenia projektu APVV; termín a miesto konania: 25. – 26.09.2017 Smolenice;
3. medzinárodná vedecká konferencia usporiadaná pri príležitosti 25. výročia Ústavy SR – VI. Ústavné dni na tému *„Implementácia rozhodnutí medzinárodných súdnych orgánov vnútroštátnymi súdmi a inými orgánmi verejnej moci“*; termín a miesto konania: 26. – 27.09.2017 Košice (Ústavný súd SR a UPJŠ Právnická fakulta);
4. medzinárodné sympózium „*Právo – Obchod – Ekonomika“* (VII. ročník) usporiadané v rámci riešenia projektu APVV; termín a miesto konania: 11. – 13.10.2017 Štrbské Pleso/Vysoké Tatry;
5. medzinárodná vedecká konferencia *„Pôžička či úžera. Nútený výkon rozhodnutia – historicko-právne základy a problémy aplikačnej praxe I.“* usporiadaná v rámci riešenia grantového projektu VEGA; termín a miesto konania: 20. – 21.10.2017 Košice;
6. medzinárodná vedecká konferencia *„Daňové úniky a vyhýbanie sa daňovým povinnostiam“* usporiadanej v rámci riešenia projektu APVV; termín a miesto konania: 24. – 25.10.2017 Košice;
7. I. ročník vedeckej konferencie s medzinárodnou účasťou *„Košické dni trestného práva – perspektívy vývoja európskeho trestného práva*“; termín a miesto konania: 23.11.2017 Košice.

**4.4 Prijatí hostia na PrávF zo zahraničia**

 Mimo mobilitných programov Erasmus+, NŠP a grantových projektov boli v roku 2017 prijatí aj niektorí ďalší prednášajúci experti zo zahraničia za účelom vykonania odborných prednášok na pôde fakulty:

|  |  |  |  |  |
| --- | --- | --- | --- | --- |
| **Meno zahraničného hosťa/prednášajúceho** | **Pracovisko** | **Účel pobytu** | **Financovanie (názov, číslo alebo akronym projektu, resp. iné zdroje)** | **Dátum pobytu** |
| JUDr. Pavel Sladký, Ph.D., zástupca veľvyslankyne Českej republiky v SR) | Ústav medzinárodného práva a európskeho práva | prednáškový pobyt spojený s diskusiou | Veľvyslanectvo Českej republiky v SR, Bratislava | 22.03.2017 |

**4.5 Zahraničné pracovné cesty zamestnancov PrávF**

V roku 2017 sa realizovalo 52 zahraničných pracovných ciest /ZPC/ do 13 krajín Európy (Česko – 18 ZPC, Poľsko – 16 ZPC, Francúzsko – 7 ZPC, Ukrajina – 2 ZPC, ďalej po jednej pracovnej ceste do krajín – Španielsko, Portugalsko, Moldavsko, Lotyšsko, Litva, SRN, Belgicko) a po jednej pracovnej ceste do JAR a USA.

Jednalo sa o zahraničné pracovné cesty spojené najmä s členskou účasťou vyučujúcich a výskumných pracovníkov v rôznych medzinárodných výboroch a organizáciách, vedeckých a ústavných radách vzdelávacích a výskumných inštitúcií, ich aktívnou účasťou na spoločných zasadnutiach príbuzných katedier spojených s vedeckým podujatím alebo aktívnou účasťou na konferenciách a  vedeckovýskumné (študijné) pobyty.

**4.6 Uznanie v zahraničí – pozvané zahraničné prednášky**

Aktívna prednášková účasť expertov - niektorých učiteľov a vedeckých zamestnancov fakulty realizovaná na základe osobných pozvaní zo zahraničných inštitúcií poukazuje na medzinárodnú akceptáciu fakulty a je dôležitým ukazovateľom medzinárodného postavenia Univerzity P. J. Šafárika a jej súčastí vo svete. Učitelia tunajšej fakulty, ako aj mladí vedeckí pracovníci a doktorandi fakulty v závislosti od ponuky využívajú možnosť aktívneho vystúpenia na týchto vedeckých podujatiach s medzinárodnou účasťou v SR i v zahraničí, a rovnako aj priestor na odborné diskusie a publikovanie v zborníkoch a vedeckých časopisoch.

V kalendárnom roku 2017 tunajšia fakulta eviduje 6 pozvaných expertov – zamestnancov tunajšej fakulty za účelom vykonania odborných prednášok v zahraničí.

**5 Internacionalizácia PrávF doma**

Fakulta v rámci svojich medzinárodných aktivít sa zameriavala na internacionalizáciu vo forme ponuky študijných predmetov v cudzom jazyku pre zahraničných študentov a rovnako aj vytváraním vhodných podmienok pre ich štúdium na fakulte. Katalóg predmetov 2017/2018 (Course Catalogue 2017/2018) s informačnými listami k ponúkaným predmetom pre štúdium Erasmus „prichádzajúcich“ (incoming) študentov tvorí celkom 24 predmetov vyučovaných prevažne v anglickom jazyku (22 predmetov), v nemeckom jazyku (1 predmet) a poľskom jazyku (1 predmet) a je každoročne aktualizovaný v súčinnosti s katedrami/ústavmi fakulty. Katalóg predmetov je zverejnený na webstránke univerzity (v sekcii Medzinárodné vzťahy – Erasmus+ mobility) v anglickej verzii. Aktuálny katalóg predmetov obsahuje aj 4 nové právnické predmety vyučované v jazyku anglickom (2 predmety z ponuky Katedry obchodného práva a hospodárskeho práva, 1 predmet z ponuky Ústavu medzinárodného práva a európskeho práva a 1 predmet z ponuky Ústavu teórie práva Gustava Radbrucha).

Vedenie fakulty si uvedomuje nevyhnutnosť vytvorenia samostatného študijného programu v cudzom jazyku (vzhľadom na náročnosť prípravy je vhodné zamerať sa najmä na doktorandský študijný program). V tomto smere sa vedenie fakulty snaží zapájať do projektových a iných aktivít na podporu tohto zámeru. Fakulta je zapojená do celouniverzitného projektu Internacionalizácia, interdisciplinarita a inovácia vysokoškolského vzdelávania na UPJŠ, ktorého zámerom je vytvoriť ďalšie podmienky pre skvalitnenie poskytovaného vzdelávania vo viacerých smeroch (predovšetkým formou tzv. jobshadowingu na zahraničných partnerských inštitúciách).

V priestoroch fakulty sa nachádza knižnica, ktorá disponuje bohatým knižničným fondom domácej a zahraničnej odbornej literatúry, učebných textov a časopisov, ku ktorým majú prístup študenti práva, vrátane zahraničných študentov a mladých výskumníkov/stážistov. Fond knižnice sa priebežne a každoročne dopĺňa aj vďaka predajným akciám českých vydavateľstiev, ktoré ponúkajú odborné tituly na pôde tunajšej fakulty.

**6 Propagácia PrávF na medzinárodných podujatiach**

Právnická fakulta využíva na propagáciu v zahraničí najmä individuálne medzinárodné kontakty jednotlivých svojich zamestnancov, z ktorých viacerí pôsobia v orgánoch rôznych inštitúcií (členovia vedeckých rád inštitúcií, redakčných rád medzinárodných vedeckých periodík, atď.). Tunajšia fakulta rozvíja spoluprácu aj s organizáciou Center for International Legal Studies (CILS, sídlo Salzburg, Rakúsko), ktorá sprostredkúva pre študentov fakulty prednášky zahraničných expertov, najmä expertov z USA. V uplynulom kalendárnom roku sme nedostali takýto podnet, resp. ponuku zo strany CILS, takže sa na fakulte neuskutočnila prednáška.

Na propagáciu fakulty a jej výskumných aktivít je využívaná i anglická verzia fakultnej webstránky, ktorá je priebežne aktualizovaná a inovovaná. K dispozícii sú propagačné letáky a prezentačný materiál o univerzite v anglickom jazyku v elektronickej i tlačenej forme.

V súčasnosti využíva fakulta na svoju propagáciu i sociálne siete (sociálna sieť Facebook, Instragram) ako účinný komunikačný kanál. Zámerom do blízkej budúcnosti je využívať túto propagáciu aj smerom do zahraničia.

Pre prezentáciu fakulty v zahraničí je využívaný aj elektronický vedecký časopis *Studia Iuridica Cassoviensia*, pričom dôkazom akceptácie v zahraničí je vzostupný počet príspevkov v anglickom jazyku a príspevkov zo zahraničia. Zámerom vedenia fakulty je ďalej dôsledne pracovať na kvalitatívnej stránke vedeckého periodika, a to najmä prostredníctvom medzinárodnej akceptácie v popredných vedeckých databázach (Scopus, Web of Science). Toho času je časopis vedený v databáze ErihPlus.

**7 Finančné zabezpečenie zahraničných ciest v roku 2017**

|  |  |
| --- | --- |
| 1. **Mimodotačné zdroje**
 | 1. **Dotačné zdroje**
 |
| **976,00 €** | **10.121,10 €** |
|  | **APVV** | **Granty** | **Neúčelové prostriedky** | **Postdoktor.** | **VVGS** |
| 4.504,28 € | 3.580,17 € | 330,59 € | 320,21 € | 1.385,85 € |
| **SPOLU (A+B)** | **11.097,10 €** |

**8 Záverečné hodnotenie zahraničných vzťahov PrávF**

Stabilná pozícia Právnickej fakulty UPJŠ v medzinárodnom prostredí sa aj v roku 2017 potvrdila. Zlepšovanie medzinárodnej reputácie Právnickej fakulty je možné najmä vďaka aktívnemu prístupu katedier a jednotlivých zamestnancov fakulty. Rok 2017 bol z hľadiska medzinárodných vzťahov dôležitý vo viacerých ohľadoch. Právnická fakulta ponúkla zahraničným študentom (najmä študentom v rámci mobilitného programu Erasmus+) inovovanú ponuku predmetov zabezpečovaných v prevažnej miere v jazyku anglickom, ďalej v jazyku nemeckom a poľskom. Inovovaná ponuka sa odrazila v záujme zahraničných študentov o výmenný študijný pobyt na našej fakulte. Záujem o Erasmus mobility na zahraničných partnerských fakultách zo strany študentov tunajšej fakulty je stabilný a táto možnosť je pre našich študentov motivujúcou pre zlepšenie študijného priemeru.

Vedenie fakulty v spolupráci s katedrami a ústavami sa snaží priebežne obohacovať fakultný knižničný fond zahraničnými titulmi. Potešiteľným je aj vzrastajúci záujem o mobility zo strany učiteľov a ďalších nepedagogických zamestnancov. Vedenie fakulty priebežne vyvíja aktivity smerom k rozšíreniu ponuky partnerských fakúlt. Do ďalšieho obdobia je potrebné naďalej podporovať narastajúci záujem študentov a učiteľov o tieto mobility. Zároveň je však potrebné udržať, resp. zvýšiť záujem doktorandov o absolvovanie mobilít (najmä vo forme krátkodobých vedeckých stáží) v zahraničí.

Inštitucionálna rovina realizácie medzinárodných vzťahov v rámci programu Erasmus+ je optimálnym nástrojom pre nadväzovanie a ďalšie prehlbovanie medzinárodných kontaktov, ktoré je potrebné ďalej transformovať do ďalších foriem spolupráce (vedecké podujatia s medzinárodnou účasťou, medzinárodné študentské podujatia a súťaže, medzinárodné granty). Výzvou do ďalšieho obdobia pretrváva hojnejšie využívanie medzinárodných grantových schém – najmä Vyšehradský fond, APVV bilaterálne schémy, európske schémy podpory výskumu – program HORIZON 2020, etc.).